[Районен СЪД - момчилград](https://kardzhali-adms.justice.bg/bg)

**[Република България](https://kardzhali-adms.justice.bg/bg)**

 ОБЯВЛЕНИЕ ЗА ПРОВЕЖДАНЕ НА КОНКУРС ЗА "ПРИЗОВКАР" -

**Дата на публикуване 09 януари 2025**

**ОБЯВЛЕНИЕ**

На основание Заповед № 6/07.01.2025 г. на И.Ф. Председател на Районен съд – Момчилград.

**РАЙОНЕН СЪД – Момчилград**обявяваконкурс за заемане на една свободна щатна бройка за длъжността **“ПРИЗОВКАР**“. **Кратко описание на длъжността “Призовкар”:** Връчва призовки, съобщения и съдебни книжа, координира дейността си със съдебните деловодители и другите призовкари. Отговаря за своевременното и законосъобразно връчване на призовките и съдебните книжа, съгласно правилата на процесуалните закони; невръчените призовки, както и връчените извън сроковете по процесуалните закони се връщат с бележка върху тях за причините за това; връчването, начина, както и всички действия във връзка с връчването се удостоверяват с подпис върху личния щемпел на призовкар, на който са изписани трите му имена. **Кандидатите следва да отговарят на посочените изисквания: Минимални и нормативно определени изисквания:**по чл. 136 ПАС – да е български гражданин; да е навършил пълнолетие; да не е поставен под запрещение; да не е осъждан за умишлено престъпление от общ характер; да не е лишен по съответния ред от правото да заема определена длъжност; да не са налице обстоятелствата по чл. 137, ал. 1 ПАС, във връзка с чл. 107а, ал. 1 КТ; да има завършено средно образование. **Допълнителни специфични изисквания:**познания и умения по приемане, предаване и съхранение на съдебна документация; отлични комуникативни умения и способност за работа в екип и работа с граждани; познания по ЗСВ в частта за съдебната администрация, Правилника за администрацията в съдилищата /ПАС и по процесуалните закони ГПК и НПК в частта, свързана с връчването на призовки и съдебни книжа; най-малко 3 години общ трудов стаж. **Минимален размер на основната месечна заплата,** съгласно Класификатора на длъжностите в администрацията на съдебната власт: за длъжността „призовкар“ –  (МРЗ + 140 по класификатор + 75 лв. за ранг).  **Необходими документи за участие в конкурса:**писмено заявление /по образец/; автобиография /CV/ - саморъчно подписана;  декларация във връзка с чл. 137, ал. 1 ПАС за липса на обстоятелства по чл. 107а, ал. 1 от КТ /по образец/; декларация във връзка с чл. 136, т. 1, т. 2, т. 3 ,т.4 и т. 5 от ПАС /по образец/;   копие на лична карта; копия на документи, представени по желание на кандидата – удостоверения, сертификати, препоръки от предишни работодатели; копия на документи за придобита образователно – квалификационна степен; копие от документи, удостоверяващи продължителността на трудовия стаж; свидетелство за съдимост – кандидатстване за конкурс- оригинал; медицинско свидетелство за работа /със заверка, че кандидатът не страда от психични заболявания/- оригинал, пълномощно за подаване на документи, в случай че не се подават лично от кандидата. **Копията на представените документи следва да бъдат саморъчно заверени от кандидата с „Вярно с оригинала”.**Проверката на наличието на изискуемите документи и допускането до участие на кандидатите в конкурса се извършва преди провеждането му от комисия, назначена със заповед на И.Ф. Председател на Районен съд – Момчилград, съобразно чл. 139, ал. 1 ПАС. До участие в конкурса се допускат единствено кандидатите, които напълно отговарят на посочените в обявата изисквания. Решението на комисията относно допускането до конкурса се оформя в протокол и се изготвят списъци на допуснатите и на недопуснатите кандидати, които се подписват от членовете на комисията. В списъка на допуснатите кандидати се посочват датата на провеждане на конкурса, която не може да бъде по-рано от 14 дни от изнасянето на списъка, началния час и мястото на провеждането му. В списъка на недопуснатите до конкурса кандидати се посочват основанията за недопускането им. Списъците, както и други съобщения във връзка с конкурса, се обявяват на таблото за обяви в централното фоайе на първия етаж в сградата на съда, и се публикуват в интернет страницата на съда, не по-късно от 14 дни след изтичане на срока за подаване на заявленията за участие в конкурса. Недопуснатите кандидати могат да подадат жалба до и.ф.административен ръководител на съда в седмодневен срок от обявяване на списъците. И.Ф. Административен ръководител на съда се произнася окончателно в тридневен срок, като жалбата не спира конкурсната процедура. **Начин на провеждане на конкурса: I етап:** проверка на документите по чл. 142, ал. 1 ПАС. **II етап:**събеседване с кандидата за проверка на познанията по ЗСВ в частта за съдебната администрация, Правилника за администрацията в съдилищата /ПАС/ и изискванията на процесуалните закони – ГПК и НПК в частта, свързана с връчването на призовки и съдебни книжа. Във втория етап кандидатите ще бъдат оценявани от всеки член на комисията, назначена със заповед на И.Ф.Председател на Районен съд – Момчилград, по петобалната система, като крайната оценка ще представлява средноаритметичен сбор от получените оценки. Въз основа на проведения конкурс комисията оформя протокол с резултатите и класира успешно издържалите конкурса. Трудово правоотношение възниква с класирания на първо място кандидат. **Място за подаване на документите: Районен съд – Момчилград, ул.“Петър Мирчев“ № 2, ет. 1  гише № 1 „Регистратура“.**Образците на изискуемите документи – Заявление за участие в конкурса, Декларация по чл. 136, т. 1, т. 2, т. 3 и т. 5 от ПАС и Декларация по чл. 137, ал. 1 от ПАС, кандидатите могат да бъдат изтеглени от интернет страницата - momchilgrad-rs@justice.bg на Районен съд – Момчилград: секция „Обяви Конкурси”. Кандидатите, подали заявление за участие в конкурса и/или декларации, които не са по утвърдените образци, не се допускат до събеседване. Типовата длъжностната характеристика за длъжността „призовкар”, е публикувана на интернет momchilgrad-rs@justice.bg– страницата на Районен съд – Момчилград: секция „Обяви и Конкурси”. Кандидатите подават документите си в служба „Регистратура“ на Районен съд – Момчилград, ет. 1 гише № 1, в тридесет дневен срок от датата на публикуване на обявлението за конкурса в местен всекидневник и на интернет страницата на съда, в рамките на работното време: от 9,00 ч. до 17,00 ч., включително последния ден от посочения срок.**Място за подаване на документите: Районен съд – Момчилград, ул.“Петър Мирчев“ № 2, ет. 1 гише № 1 „Регистратура“.**Образците на изискуемите документи – Заявление за участие в конкурса, Декларация по чл. 136, т. 1, т. 2, т. 3 и т. 5 от ПАС и декларация във връзка с чл. 137, ал. 1 ПАС за липса на обстоятелства по чл. 107а, ал. 1 от КТ /по образец/; кандидатите могат да изтеглят от интернет страницата на Районен съд – Момчилград: секция „Обяви и Конкурси”. Кандидатите, подали заявление за участие в конкурса и/или декларации, които не са по утвърдените образци, не се допускат до събеседване. Типовата длъжностната характеристика за длъжността „призовкар”, е публикувана на интернет – страницата на Районен съд – Момчилград: секция „Обяви и Конкурси”. Кандидатите подават документите си в служба „Регистратура“ на Районен съд –Момчилград, ет. 1 гише № 1, „Регистратура“ в тридесет дневен срок от датата на публикуване на обявлението за конкурса в местен всекидневник и на интернет страницата на съда, в рамките на работното време: от 9,00 ч. до 17,00 ч., включително последния ден от посочения срок. **Резултатите за допускане до конкурса, оценка и класиране на кандидатите и друга информация**, свързана с конкурса, се съобщават на участниците, чрез обявяването им на информационните табла и интернет страницата на съда.